**Töövõtuleping**

**Tapa Vallavalitsus** (edaspidi **tellija**)**,** registrikood 75033477, aadress Pikk 15, 45106 Tapa linn Lääne-Virumaa, mida esindab vallavanema Riho Tell

ja

(edaspidi **töövõtja**),registrikood …, aadress ……….. (edaspidi **töövõtja**), mida esindab juhatuse liige

edaspidi nimetatud ka eraldi **pool** või koos **pooled**, sõlmisid käesoleva töövõtulepingu (edaspidi nimetatud **leping**) alljärgnevas:

**1. Lepingu ese**

1.1. Töövõtja kohustub teostama Tapa valla kruusakattega teede ehitustööd vastavalt läbi viidud väikehanke „Kruusakattega teede ehitustööd Tapa vallas“ tingimustele.

**2. Üldsätted ja lepingu dokumendid**

2.1. Lepingul on selle sõlmimise hetkel järgmised lisad sõltumata nende vahetust lisamisest lepingule.

2.1.1. väikehanke „Kruusakattega teede ehitustööd Tapa vallas” alusdokumendid;

2.2.2. töövõtja esitatud pakkumus.

2.2. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, projekteerimistegevust reguleerivatest määrustest, juhenditest, eeskirjadest, standarditest ning vajadusel muudest vastava valdkonna tehnilistest dokumentidest.

**3. Töövõtja õigused ja kohustused**

3.1. Töövõtja on kohustatud:

3.1.1. esitama 10 päeva jooksul pärast lepingu allkirjastamist töö teostamise täpse ajagraafiku;

3.1.2. hankima kõik töö teostamiseks vajalikud kooskõlastused
ja esitama lõpetatud töö tellijale üleandmiseks.

3.1.3. hankima omal kulul kõik töö teostamiseks vajalikud ehitusmaterjalid, seadmed, detailid ja konstruktsioonid ning tööjõu;

3.1.4. kooskõlas lepingu tingimustega teostama, lõpule viima ning tellijale üle andma kogu töö, kasutades selle tegemiseks nõutavat tehnoloogiat, kvalifitseeritud tööjõudu ja nõutud materjale. Kvaliteedi hindamise aluseks võetakse Eesti Vabariigis kehtivad normid ja eeskirjad;

3.1.5. tagama töö tegemisel vajaliku kvalifikatsiooniga tööjõu kasutamine ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas majandustegevuse teade (sealhulgas majandustegevuse teade tee ehitamiseks), tegevusluba või registreering, siis tagama, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks;

3.1.5. viivitamatult informeerima tellijat asjaoludest, mis takistavad töö alustamist, teostamist, lõpetamist;

3.1.7. pidama ehitustööde päevikut, fikseerides selles jooksvalt tööde faktilise teostamise ja kulgemise ning tagama tellijale võimaluse päevikuga tutvumiseks;

3.1.8. tagama, et töö teostamise käigus ei kahjustata ega rikuta juba olemasolevaid konstruktsioone, teostatud või teostamisel olevaid töid, objekti maa-alal asuvat haljastust, ehitisi, rajatisi ja naabermaa-alasid;

3.1.9. korraldama omal kulul kõigi ajutiste liikluskorraldusvahendite hankimise ja paigaldamise;

3.1.11. järgima töö tegemisel tööohutuse, töötervishoiu, tuleohutuse ja muid vastavaid eeskirju ning vastutama nende täitmise eest;

3.1.12. hoidma töömaa, sellega piirnevad maa-alad ja väljasõidud pidevalt korras ja utiliseerima töö käigus tekkinud jäätmed vastavalt kehtivale korrale ning hiljemalt 5 päeva jooksul pärast töö lõplikku vastuvõtmist viima objektilt ära kõik töö tegemisega seotud seadmed, materjalid jms;

3.1.13. tagama töö teostamise ajal ehitusplatsi ja töövõtja valdusesse antud töömaa korrashoiu ning koristama lõplikult ehitusplatsi töö üleandmise-vastuvõtmise päevaks;

3.1.14. andma tellijale üle 1 eksemplaris elektroonilisel andmekandjal (tööde üleandmis-vastuvõtmisaktid, teostusjoonised jmt) vastavalt ehitamise dokumenteerimise nõuetele, mis on kinnitatud majandus- ja taristuministri vastavasisulise õigusaktiga, vähemalt 3 tööpäeva enne ehitise ülevaatuse komisjoni töö algust;

3.1.15. kõrvaldama omal kulul kõik töö tegemisega seotud puudused, mis on tekkinud töövõtja või alltöövõtja süül tellijaga kooskõlastatud tähtpäevaks;

3.1.16. tasuma tellijale oma süülise tegevuse tagajärjel töö mittetähtaegse üleandmisega seotud tepingus kokku lepitud leppetrahvid ühe kalendrikuu jooksul pärast tellija poolt vastava nõude esitamist;

3.1.17. andma tellijale töö käigust aru tellija igakordsel nõudmisel ja võimaldama tellijal või tellija poolt volitatud isikul kontrollida tehtud töö mahtu ja kvaliteeti, tagades selleks ligipääsu töö teostamise kohtadesse;

3.2. Töövõtjal on õigus:

3.2.1. püstitada töömaal töö teostamiseks vajalikke abirajatisi;

3.2.2. saada tellijalt juhiseid ja informatsiooni töö teostamise käigus tekkinud probleemide lahendamiseks;

3.2.3. saada tellijalt töö teostamise eest tasu vastavalt lepingus sätestatud tingimustele.

**4. Tellija õigused ja kohustused**

4.1. Tellija on kohustatud:

4.1.1. tasuma töövõtjale töö teostamise eest vastavalt lepingus sätestatud tingimustele ja korrale;

4.1.2. vastama (kooskõlastama või motiveeritult keelduma) kirjalikult 3 tööpäeva jooksul töövõtja poolt esitatud teadetele, ettepanekutele jm dokumentidele;

4.1.3. teavitama töövõtjat kõikidest asjaoludest, mis võivad mõjutada töö tegemist;

4.1.4. andma töövõtjale juhiseid ja informatsiooni töö teostamise käigus tekkinud probleemide lahendamiseks;

4.1.5. võtma vastu nõuetekohaselt sooritatud vastuvõtmiseks esitatud töö;

4.1.6. finantseerima tehtud tööd lepingus sätestatud tingimustel.

4.2. Tellijal on õigus:

4.2.1. nõuda töövõtjalt lepingus sätestatud tähtaegadest, nõuetest ja maksumusest kinni pidamist, arvestades lepingus sätestatud erandeid;

4.2.2. teostada kontrolli ja tehnilist järelevalvet töö vastavuse kohta kehtestatud nõuetele ning nõuda mittenõuetekohaselt tehtud töö ümbertegemist töövõtja kulul;

4.2.3. keelduda puudustega töö eest tasumisest kas täielikult või osaliselt kuni puuduste likvideerimiseni;

4.2.5. kasutada õiguskaitsevahendeid, kui töövõtja ei pea kinni lepingus sätestatud tähtaegadest, kvaliteedinõuetest, samuti kui töövõtja ei täida või täidab mittevastavalt endale lepinguga võetud kohustusi.

**5. Lepingu hind ja arveldused**

5.1. Lepingu maksumus on ….. (…**) eurot**, millele lisandub käibemaks 24% (). Lepingu maksumus koos käibemaksuga on ……. **(…).**

5.2. Töö kogumaksumus võib muutuda vastavalt töö tegelikule mahule. Töö akteeritakse vastavalt tegelikult teostatud mahule.

5.3. Tellija võib keelduda nõutust suuremas mahus teostatud töö tasustamisest.

5.4. Teostatud tööde akt allkirjastatakse töövõtja poolt. Tellija on kohustatud aktis nimetatud tööd üle vaatama ja andma kirjalikult oma aktsepti või esitama pretensiooni. Kui tellija 5 kalendripäeva jooksul ei ole oma aktsepti või pretensiooni esitanud, loetakse akteeritud tööd aktsepteerituks.

5.5. Aktsepteeritud aktide alusel koostatakse arve tuleb tellija poolt tasuda 14 kalendripäeva jooksul arvates arve esitamisest. Arve esitatakse e-arvena.

5.6. Kui tellija esitab pretensiooni osale akteeritud töödest, koostatakse ja tasutakse arve aktsepteeritud summa ulatuses. Tellijal ei ole õigust kinni pidada vaidlustamata tööd eest tasumist.

5.7. Lõpparveldus teostatakse tööde üleandmise-vastuvõtmise akti allakirjutamise järel koostatud arve alusel 14 kalendripäeva jooksul arvates arve esitamisest.

**6. Lepingu täitmise tähtaeg**

6.1. Lepingu täitmise tähtaeg on **15.11.2025**.

6.2. Töö loetakse lõpetatuks ja üleantuks pärast töö üleandmis-vastuvõtmisakti allakirjutamist poolte poolt.

**7. Poolte vastutus**

7.1. Töövõtja vastutus

7.1.1. Töövõtja kohustub viima mittenõuetekohaselt teostatud tööd omal kulul kehtivate nõuetega vastavusse, milleks tellija annab töövõtjale mõistliku tähtaja.

7.1.2. Töövõtja vastutab ka kõigi alltöövõtjate poolt tehtud tööde vastavuse eest lepingu tingimustele.

7.1.3. Tellijal on õigus tellida hilinenud või mittenõuetekohane tööde teostamine töövõtja kulul kolmandalt isikult. Töövõtja hüvitab tellijale või kolmandale isikule töövõtjal lasuvate kohustuste täitmata jätmise või mittenõuetekohase täitmise tõttu tekkinud kahju täies ulatuses.

7.1.4. Juhul, kui töövõtja viivitab töö üleandmisega üle kokkulepitud tähtaja, on tellijal õigus nõuda leppetrahvi tasumist, mille suuruseks on 0,2 % lepingu kohaselt töövõtjale makstavast tasust iga üleandmisega viivitatud kalendripäeva eest.

7.1.5. Tellija peab esitama lepingust tulenev leppetrahvi nõude töövõtjale hiljemalt 3 (kolme) kuu jooksul arvates päevast, mil tellijal tekkis leppetrahvi nõude esitamise õigus.

7.2. Tellija vastutus

7.2.1. Kui tellija ei tasu teostatud tööde eest ettenähtud tähtajaks, on töövõtjal õigus nõuda tellijalt viivist 0,2 % ulatuses tasumisele kuuluvast summast iga tasumisega viivitatud kalendripäeva eest. Viivist arvestatakse alates tasumise tähtajale järgnevast päevast.

**8. Vääramatu jõud**

8.1. Kohustuse rikkumine on vabandatav, kui pool rikkus kohustust vääramatu jõu tõttu. Vääramatu jõud on asjaolu, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise või lepinguvälise kohustuse tekkimise ajal selle asjaoluga arvestaks või seda väldiks või takistava asjaolu või selle tagajärje ületaks.

8.2. Pool, kelle tegevus lepingujärgsete kohustuste täitmisel on takistatud vääramatu jõu tõttu, on kohustatud sellest koheselt kirjalikult teatama teisele poolele.

**9. Lepingu muutmine, ülesütlemine ja lõppemine**

9.1. Lepingut võib muuta poolte kirjalikul kokkuleppel.

9.2. Leping lõpeb:

9.2.1. poolte poolt oma kohustuste nõuetekohase täitmisega;

9.2.2. muudel lepingus või seaduses sätestatud alustel.

9.3. Tellija võib lepingu üles öelda võlaõigusseaduses ettenähtud korras. Lepingu ülesütlemisel töövõtja süül tasub töövõtja tellijale 10% lepingu maksumusest.

9.4. Ennetähtaegselt võib igal ajal lepingu lõpetada poolte kirjalikul kokkuleppel ja kokkulepitud tingimustel.

**10. Vastutavad isikud**

10.1. Tellija esindaja, kellel on õigus kontrollida töövõtja kohustuste täitmist ning alla kirjutada tehtud tööde aktile on teede- ja liikluskorraldusspetsialist Jaanus Annus, tel 3229674, 5510112, e-post jaanus.annus@tapa.ee.

10.2. Töövõtja esindaja, kes lahendab tehnilised küsimused ning kellel on õigus koostada tehtud tööde akt ja neile alla kirjutada on teehoolde projektijuht , tel ….. e-post……….

**11. Lõppsätted**

11.1. Lepingu täitmisel juhinduvad pooled Eesti Vabariigi kehtivast seadusandlusest.

11.2. Vaidlused, mis tekivad lepingu täitmise käigus, lahendatakse läbirääkimiste teel ja kokkuleppel. Kui pooled kokkulepet ei saavuta, lahendatakse vaidlus seaduses ettenähtud korras.

**12. Poolte allkirjad**

*(allkirjastatud digitaalselt)*  *(allkirjastatud digitaalselt)*

TellijaTöövõtja